Voverys

Vóverys  (, ) – agromiestelis Baltarusijoje, Gardino srityje, Lydos rajone, 23 km į vakarus nuo Lydos, Voveros upelio kairiajame krante. Voverių apylinkės centras. Yra Viešpaties Atsimainymo Romos katalikų bažnyčia, vidurinė mokykla, vaikų lopšelis-darželis, gaisrinė; užtvenkus Voveros upelį, įrengtas tvenkinys.

 Istorija 

1413 m. pastatyta pirmoji bažnyčia, 1568 m. ji atiteko reformatams. 1648 m. grąžinta katalikams, vėliau perstatyta. 1840 m. dvarininko Samuelio Kostrovickio pastangomis pastatyta mūrinė bažnyčia. XIX a. vid. bažnyčioje kunigavo 1831 ir 1863 m. sukilimų dalyvis, kunigas Raimundas Zemackis. XX a. buvo miestelis ir 2 palivarkai Lydos apskrityje, Muto valsčiaus Voverių seniūnijos centras.

1910 m. parapijai priklausė 6990 asmenų.Bronius Kviklys, „Mūsų Lietuva“, t. 1, p. 290. Bostonas, Lietuvių enciklopedijos leidykla, 1964 m. Pagal Lietuvos ir Sovietų Rusijos 1920 m. taikos sutartį Voverys priskirtos Lietuvai. 1920–1939 m. priklausė Lenkijai, buvo Lydos apskrityje: iki 1927 m. Muto valsčiuje, vėliau – Voverių. 1939 m. prijungtos prie Baltarusijos TSR.

 Šaltiniai 

Kategorija:Lydos rajono gyvenvietės
Kategorija:Gardino srities agromiesteliai